tomron87/hebrew-wikipedia-sentences-corpus huggingface dataset:
בשנת 2006 החברה הרחיבה את פעילותה ונהייתה לחברת גג שמקדמת מוזיקה למבוגרים, החברה נמצאת כיום בבעלות קבוצת EMI.
את השם החברה שואבת מהבלו נוט שהוא מאפיין של הבלוז והג'אז.
כאמור, בלו נוט התמקדה מאז ומעולם בסגנון הג'אז.
באופן יותר מפורט, היא החלה את דרכה יחד עם מהפכת הבי בופ ורבים מהאלבומים החשובים של סגנון זה הוקלטו בבלו נוט.
עם הזמן בלו נוט נהייתה מזוהה עם ההארד בופ, כאשר המוזיקאים המובילים בה היו הרבי הנקוק, הוראס סילבר, ארט בלייקי, לי מורגן, גראנט גרין, ג'ימי סמית', ופרדי האבארד.
עם זאת, כמעט כל המוזיקאים החשובים של הג'אז, על כל סוגיו, הקליטו בבלו נוט בכמות זו או אחרת.
המורשת של הבלו נוט, היא אחת מהמורשות המשפיעות ביותר על המוזיקה המודרנית.
החברה הייתה אחת מחברות התקליטים העצמאיות הגדולות בהיסטוריה, וקשה למצוא חברה אחרת שמתחרה בה במגוון הרחב של מוזיקאי צמרת ואלבומי מופת.
בעיני רבים ממוזיקאי הג'אז היא הייתה מאז שנות הארבעים ועד היום החברה הטובה ביותר בשביל להקליט בה אלבום.
במשך השנים החברה הרחיבה את יריעתה והיא מקליטה במגוון רחב של תחומים, כולל למשל היפ הופ.
שמה של בלו נוט אוזכר בתחילת הסמפל "קנטלופ - פליפ פנטזיה" של להקת US3 ליצירתו של הנקוק, "אי המלונים".
Blue Angel הוא אלבום משנת 1980 שהוציאה להקת Blue Angel.
את הלהקה הקימו הסולנית הראשית סינדי לאופר, ביחד עם ג'ון ת'ורי.
הם הוציאו אלבום אחד בלבד תחת שם זה.
האלבום נכשל מבחינה מסחרית, ולאופר הגיעה למצב של פשיטת רגל והלהקה התפרקה.
רק הסינגל "I'm Gonna Be Strong" נכנס למצעדים, ורק של הולנד בלבד, ודורג במקום ה-37.
בהמשך הקריירה של סינדי, היא יצרה גרסת כיסוי לשניים מהשירים באלבום: - "I'm Gonna Be Strong (במקור של פרנקי ליין) מאלבום האוסף Twelve Deadly Cyns...and Then Some ו-Maybe He'll Know (מהאלבום True Colors).
בלו אנג'ל היא להקה שהוקמה בשנת 1979, ושבה סינדי לאופר הייתה סולנית.
הלהקה הוציאה אלבום ראשון ויחיד, "בלו אנג'ל", שנכשל מסחרית וגרם ללאופר לפשוט רגל וללהקה להתפרק.
לאחר מכן פתחה לאופר בקריירת סולו מצליחה, ואפילו חידשה 2 שירים מהאלבום של הלהקה.
בלו פרינג' היא להקת רוק אמריקאית יהודית דתית.
בלו פרינג' הוקמה בשנת 2003 ופרסמה 3 אלבומים.
הלהקה מכרה עד היום (דצמבר 2009) יותר מ-20,000 עותקים של שני האלבומים הראשונים שלה.
הלהקה סיירה בדרום אפריקה, אוסטרליה, ישראל, אנגליה, וקנדה.
דב רוזנבלט (גיטריסט, מלחין וזמר)
אבי הופמן (מלחין וגיטריסט המוביל)
בלו נטלי היא סדרת טלוויזיה ישראלית, שבמוקדה תעשיית הסחר בנשים.
שידורה של הסדרה החל באוקטובר 2010 בערוץ yes Drama HD.
"בלו נטלי" היא סדרה ריאליסטית, העוסקת בתעשיית הסחר בנשים ובאנשים המתפרנסים ממנה ומנהלים אורח חיים בורגני ומהוגן על כספי הדמים.
היא מוצגת דרך סיפורה של משפחה אשדודית המנהלת חיים בורגניים לצד חיי ניצול ופשע, ובוחנת את הקונפליקט שבגידול ילדים לתוך מציאות כזו ואיך חיות עם עצמן בשלום נשות המשפחות האלו היודעות כי עושרן מגיע מניצול נשים אחרות.
הסדרה זכתה להצלחה בקרב הצופים והמבקרים.
בדצמבר 2010, בטרם הסתיים שידור העונה הראשונה של הסדרה, הודיעה חברת yes כי תופק עונה שנייה.
ב-13 באוקטובר 2013 עלתה לשידור העונה השנייה של הסדרה, שהסתיימה ב-18 בנובמבר 2013.
במרץ 2011 חברת yes מכרה את זכויות השידור של "בלו נטלי" לחברה של בן סילברמן, מי שהפיק את הסדרה "בטי המכוערת".
גדי (צביקה הדר), גבר קשה יום אשר העסק שניהל בתל אביב פושט את הרגל והוא נאלץ לחבור לעסק היאכטות האשדודי הקטן הנמצא בבעלות משפחתה של אשתו.
גדי חוזר עם רעייתו קרן (דפנה דקל) לגור בחברת המשפחה באשדוד, ומגלה כי הסיבה לעושרה של המשפחה קשור לעיסוקו של גיסו: מאחורי העסק המהוגן כביכול של יאכטת האירועים "בלו נטלי", עומדת רשת הברחתן של זונות לארץ וניהולם של עסקי ליווי אפלים.
המתח בין התא המשפחתי החם, המוגן והתומך של משפחת הגואל, לבין העולם הקר, הכאוטי והמפחיד של תעשיית הסחר בנשים, הוא הקונפליקט העומד בלב הסדרה.
בני משפחת הגואל מעדיפים לטמון את הראש בחול, אבל הם יגלו בדרך הקשה שבין אם יתפסו ובין אם לאו, חוסר המוסר מחלחל לתוך ביתם, משחית את המידות ומרעיל את כל תחומי חייהם.
למעשה קיימים שני עולמות, האחד בים והשני ביבשה.
ביבשה מתקיים עולם יציב של משפחה ישראלית נורמטיבית כביכול מהמעמד הבינוני-גבוה כביכול: קניונים, חוגים, אסיפות הורים ופיקניקים משפחתיים, אבל בים החוקים אחרים, זהו עולם מושחת של גברים אלימים, נשים מנוצלות, והרבה כסף שחור.
יצרים וחטאים צפים ועולים, וההבדלים בין טוב לרע מטשטשים.
הסדרה הופקה על ידי סומיוקו - אודי סגל הפקות
יוצרי הסדרה - אבנר ברנהיימר וגיא סידיס.
גדי ששון (צביקה הדר) - לשעבר מועלם, כבן 40, בעל חנות ומעבדת אלקטרוניקה שבעקבות המשבר הכלכלי פושט את הרגל, ונאלץ לחזור עם ילדיו ואשתו לבית משפחתה באשדוד, שם הוא מצטרף לעסק היאכטות שמפעיל גיסו יוני.
יוני הגואל (יפתח קליין) - כבן 40, שינה את שם משפחתו לשם המשפחה של אשתו.
מצד אחד איש משפחה, נשוי לשירלי ואב לשתי בנות, מור ולי, המפרנס הראשי של משפחתו המורחבת.
מצד שני, הוא נסחף אחר פיתויים מסוכנים והרס עצמי.
בשם הדאגה למשפחה, יוני מוצא את עצמו מעורב בעסקים מפוקפקים, וגורר אחריו את האחרים.
קרן ששון (דפנה דקל) - לשעבר הגואל, כבת 40, בתם של חיים ורותי ואחות בכורה לשירלי.
נשואה לגדי ואם לשני בנים, איליי וניר, חוזרת לאשדוד אחרי שנים רבות בתל אביב.
היא הייתה הבטחה גדולה של המשפחה, מלכת היופי לשעבר של אשדוד, תואר במנהל עסקים, אבל לא הצליחה לממש את עצמה בשל סוד קשה שמעיק עליה ולא טופל מעולם.
לאחר שבעלה גדי פושט את הרגל, הם נאלצים לחזור לבית המשפחה וקרן מוצאת את עצמה מנסה לבנות חיים חדשים בעודה נלחמת בשדים מהעבר.
שירלי הגואל (מיכל לוי) - כבת 37, בת אמצעית לרותי וחיים, אחות לקרן, נשואה ליוני ואמא לשתי הבנות לי ומור.
שירלי רופאת שיניים שמרגישה מרירה ולא נאהבת.
שירלי מתמודדת עם חזרתה של אחותה לאשדוד, עם בת בגיל ההתבגרות ועם בעל בוגדני עם יצר חזק להרס עצמי.
יוליה (אלונה איב) - בת 22, אוקראינית יפהפייה, שיצאה למסע בעידוד אחותה הצעירה קטיה במטרה לעבוד בישראל כמטפלת, ובמקום זה מצאה את עצמה כלואה בדירה בה מכריחים אותו לעבוד כזונה.
יוליה עוברת מהפך מצעירה תמימה לאישה הנמצאת בסכנה לאבד את זהותה.
סוניה (תמרה קלינגון) - עובדת במכון ליווי של אשר הוא לא מרוצה ממנה ומחזיר אותה היא חוזרת לסטאס ואז נמכרת ליוני ומנסה להתאבד.
אשר (רועי אסף) - בן 25, בעליה הקשוח של דירת הליווי.
אביו מאיר עובד תחתיו במכון בתור קופאי ואחראי על הזונות.
גדל במשפחה קשת יום, וחיפש התעשרות מהירה בכל מחיר.
רותי (גאולה נוני) (עונה 1) - כבת 60, נשואה לחיים ואמא לקרן ושירלי.
חיים (איציק בן מלך) (עונה 1) - כבן 60, נשוי לרותי ואבא לקרן ושירלי.
חיים, פועל נמל בעברו, בנה את עסק היאכטות הקטן שלו בעצמו והוא מקפיד שכולם תמיד יזכרו את זה.
עכשיו הוא בפנסיה, מטריד את אשתו בבית, ומחפש איך להעביר את הזמן.
הוא איש משפחה תומך, אבל יש בו צד ביקורתי מאוד, ועמוד שידרה מוסרי גמיש במיוחד.
איליי (עדי אלון) - בנם של קרן וגדי.
דנה (רינת מטטוב) (עונה 1)
ניר (דור טרודל) - בנם של קרן וגדי.
מאיר (אבי לוזיה) (עונה 1) - כבן 60. אביו של אשר, עובד במכון ליווי בתור "הקוף", כלומר קופאי, מאבטח ואחראי על הבנות.
מאיר הוא מעין "אב הבית" במכון הליווי מה שלא מונע ממנו לסחוט מהזונות את כספן.
את אחת מהם, ג'ני, הוא רוצה לעצמו.
בלו ולנטיין הוא סרט דרמה אמריקאי משנת 2010 בבימויו של דרק סיאנפרנס, אודות זוג נשוי בתקופות שונות במהלך יחסיהם.
בסרט משחקים בתפקידים הראשיים ראיין גוסלינג ומישל ויליאמס.
הסרט זכה לביקורות חיוביות וויליאמס הייתה מועמדת לפרס אוסקר לשחקנית הטובה ביותר עבור משחקה בסרט.
הסרט יצא בארצות הברית ב-24 בינואר 2010 בפסטיבל סאנדנס, וב-29 בדצמבר 2010 ברחבי המדינה.
בבריטניה הסרט יצא ב-14 בינואר 2011.
הסרט עוקב לסירוגין אחרי שתי תקופות שונות במערכת יחסיהם של דין וסינדי.
בעבר, דין (ראיין גוסלינג) הוא סבל שנשר מהתיכון וסינדי (מישל ויליאמס) היא נערה החולמת ללמוד רפואה וגרה עם משפחתה הלא מאושרת בפנסילבניה.
הם נפגשים במקרה כאשר דין מעביר חפצים לבית אבות שבו סבתה של סינדי גרה.
הם מתאהבים למורת רוחו של אביה של סינדי.
הם מתחתנים כאשר נודע להם שסינדי בהריון מחברה הקודם, בובי (מייק ווגל), ודין מוכן לעזור לה בגידול הילדה.
בהווה, דין, העובד כצבע וסינדי העובדת כאחות, מגדלים את ילדתם פרנקי אך מתקשים לשמור על האהבה שפרחה ביניהם בעבר.
דין מחליט לקחת את סינדי למוטל בסוף השבוע בתקווה לשקם את נישואיהם, אך במהרה היחסים בין השניים מדרדרים.
ג'ן ג'ונס - סבתא של סינדי
אתר Rotten Tomatoes המרכז ביקורות קולנוע העניק לסרט דירוג של 89%.
הופעתם של ויליאמס וגוסלינג זכתה לביקורות מהללות.
הסרט הכניס כ-9.7 מיליון דולר בארצות הברית וכ-2.6 מיליון דולר מחוץ לארצות הברית.
מועמדות לפרס אוסקר לשחקנית הטובה ביותר (מישל ויליאמס)
מועמדות לפרס גלובוס הזהב לשחקנית הטובה ביותר - סרט דרמה (מישל ויליאמס)
מועמדות לפרס גלובוס הזהב לשחקן הטוב ביותר - סרט דרמה (ראיין גוסלינג)
מועמדות לפרס אינדפנדנט ספיריט לשחקנית הטובה ביותר (מישל ויליאמס)
מועמדות לפרס הלוויין לסרט הטוב ביותר
מועמדות לפרס הלוויין לשחקנית הטובה ביותר (מישל ויליאמס)
מועמדות לפרס הלוויין לשחקן הטוב ביותר (ראיין גוסלינג)
המלאכים הכחולים היא טייסת ראווה השייכת לצי האמריקאי ויעודה הוא ביצוע מצעדים ומופעים בהם מוצגים כישורי האווירובטיקה של הטייסים.
הטייסת הוקמה בשנת 1946 כטייסת ראווה להרמת המורל של אנשי הצי.
בשנת 1949 קיימה הטייסת מופע ציבורי ראשון, עד אז מופעי הטייסת היו פתוחים לאנשי הצי הימי בלבד.
בסיס הקבע של הטייסת מצוי באריזונה.
הטייסת נוהגת להופיע ב-4 ביולי במגוון מקומות בארצות הברית, כולל ניו יורק, לוס אנג'לס ווושינגטון ומשמשת כפותחת אירועי יום העצמאות האמריקאי.
פרט לכך מבצעת הטייסת 70 מופעים בשנה ב-34 בסיסים צבאיים שונים בארצות הברית.
כל המופעים פתוחים לקהל הרחב ועלותם היא 5$ לכל צופה מעל גיל 15.
מטוסים בטייסת: 1 מדגם רגיל ו2 מדגם הרקולס c130j
הנעה: ארבעה מנועי טורבו-פרופ, מתוצרת אליסון או רולס-רויס, בעלי הספק של כ-4,508 כ"ס כל אחד
בלו בירד איירווייז (Bluebird Airways) היא חברת תעופה יוונית בבעלות אירופאית-ישראלית.
המתמקדת בטיסות לאירופה מנמל התעופה בן-גוריון.
בסיס החברה נמצא בנמל התעופה הבינלאומי של הרקליון שבאי כרתים אשר ביוון, והיא פועלת באיים נוספים באזור.
החברה נוסדה בשנת 2008 והפעילה שלושה מטוסים מדגם MD-82/MD-83. במאי 2016 נרכשה בלו בירד על ידי בעלי קבוצת התיירות הישראלית "קווי חופשה", עמי כהן וארנון אנגלנדר.
בלו בירד מפעילה ארבעה מטוסים מדגם בואינג 737–800 עם 189 מקומות ישיבה.
החברה מפעילה בעונת הנסיעות מספר טיסות יומיות בין כרתים, רודוס, קוס, בודפשט, בוקרשט, ברצלונה ויעדים נוספים באירופה לנמל התעופה בן-גוריון.
בשאר ימות השנה החברה מפעילה טיסות שבועיות ליעדים מגוונים באירופה.
בעבר הפעילה החברה מטוסים מדגם בואינג 300–737, בואינג 400–737, ומטוסי מקדונל דאגלס מדגם MD-83.
הייתה לחברה הזרה הראשונה שהודיעה כי תחדש את טיסותיה לישראל במהלך משבר הקורונה.
על אף ביטולי טיסות רבים של חברות תעופה זרות במהלך מבצע שומר החומות, המשיכה בלו בירד להפעיל טיסות לישראל כמתוכנן.
במלחמת חרבות ברזל הקצתה החברה מאות כרטיסי טיסה בחינם לחיילי צה"ל בעלי צו 8 במטרה להחזירם לישראל.
צי המטוסים של החברה, החל מיוני 2024:
+כלי טיסבשירותבהזמנההערותבואינג 737–8004 1בעלי 189 מקומות:
ישראל – נמל התעופה בן-גוריון, תל אביב
איטליה – רומא, ברגמו (עונתי)
יוון – אתונה, כרתים (בסיס החברה), קוס, רודוס, מיקונוס, סלוניקי, סנטוריני, זקינתוס (עונתי)
נמל התעופה בן-גוריון משמש לחברה כבסיס משני ויוצאות ממנו טיסות ישירות ליעדי החברה.
בלו מאונטיין סטייט היא קומדיית מצבים אמריקאית.
הסדרה עוקבת אחר שלושה צעירים הלומדים בקולג' "עירוני בלו מאונטיין" ואחר ההתנסות שלהם בחיי הקולג'.
אלכס הוא קוורטרבק מוכשר שמעדיף להיות מחליף וליהנות מכל ההנאות של שחקני הפוטבול בלי להתאמץ, הוא חוגג עם חברו הטוב ביותר סמי, שהופך להיות הקמע של הקבוצה.
קרייג לעומת זאת עתיד להיות שחקן מקצועני וחייו כבר תוכננו על ידי חברתו.
בעונה השנייה קרייג מוחלף על ידי ריידון רנדל, קוורטרבק חדש.
בקבוצה אפשר למצוא את ת'אד, הקפטן המעט-משוגע שיעשה הכל בשביל הצלחת הקבוצה, את הרמון המסומם ועוד.
אלכס מורן - דארין ברוקס (עונות 1-3) קוורטרבק שני של הקבוצה.
טוב בתפקידו אך נמנע מלפתוח כי הוא רוצה ליהנות מחיי הקולג' ולא להיות אחראי לקבוצה.
ת'אד קאסל - אלן ריצ'סון (עונות 1-3) קפטן הקבוצה, משחק בעמדת ליינבקר בהגנה.
יעשה הכול כדי שקבוצתו תנצח, אוהב לרדת על אלכס.
סמפסון קוצ'יטור - כריס רומנו (עונות 1-3) סמי הוא חברו הטוב ביותר של אלכס, הם נוהגים לשתות יחד בירה.
קמע הקבוצה, סמי נוטה להסתובב עם המעודדות של הקבוצה.
קרייג שיילו - סם ג'ונס השלישי (עונה 1) משחק בעמדת ראנינגבק בהתקפה, בעונה הראשונה הוא מגיע על תקן כוכב העתיד, מתחבר עם אלכס וסמי.
חברתו מנהלת את אורח החיים שלו.
בסוף העונה הראשונה עובר לג'ורג'יה טק.
ריידון רנדל - פייג' קנדי (עונה 2) מגיע בעונה השנייה ומשחק בתפקיד קוורטרבק בהתקפה.
מתנשא מעל כולם ונוהג לחיות באורח חיים בזבזני.
מרי ג'ו קוצ'יטור - פרנקי שואו (עונות 2-3) אחות של סמי, מגיעה בעונה השנייה ומתקבלת לקבוצת המעודדות.
דניס רוי - גבריאל דניס (עונה 1) חברה של קרייג, מנהלת את אורח החיים שלו.
בוגדת בו עם תשעה גברים והם נפרדים, לאחר זמן קצר הם מתחברים שנית ובסוף העונה עוברים לג'ורג'יה טק.
מרטין דניאלס - אד מארינארו (עונות 1-3) מאמן הקבוצה, יש לו בעיות שתייה והוא תמיד כועס על השחקנים.
לארי סאמרס - אומארי ניוטון (עונות 1-3) משחק בעמדת ליינבקר בהגנה.
חברו הטוב ביותר של ת'אד ויעשה כל מה שיאמר לו.
דונלד שארב - רוב רמזי (עונות 1-3) משחק בעמדת סנטר בהתקפה, כולם קוראים לו דוני, שמן.
הרמון טדסקו - ג'יימס קייד (עונות 1-3) משחק בעמדת קיקר בספיישל טימס, נמוך ומכור לסמים.
ג'ון ג'ון הנדריקס - קוואסי סונגוי (עונות 1-3) עוזר המאמן של הקבוצה.
קייט - מייגן הפרן (עונות 1-3) קפטנית המעודדות של הקבוצה.
דברה סיימון - דניס ריצ'רדס (עונות 2-3) גרושתו של מאמן הקבוצה, יוצאת עם דיקן המכללה.
בסדרה מתארחות דמויות שבאות, רובן, מעולם הפוטבול.
בין השאר מופיעים בסדרה: ביל רומאנובסקי, ביל פרייסלס, בראיין בוסוורת', בומר אסייסון, קרייג קרטון, צ'אק לידל, צ'אד אוצ'וסינקו, קליי טרוויס, דן פטריק וסטייסי קייבליר.
בלו גרינברג היא סופרת ופעילה חברתית אמריקאית שכותבת בנושאים של יהדות מודרנית וסוגיות העוסקות בנשים.
גרינברג נחשבת מחלוצות הפמיניזם האורתודוקסי היהודי.
הספרים הידועים ביותר שלה הם "על נשים ויהדות: מבט מהמסורת" (1981), ו"הלחם השחור: שירה לאחר השואה" (1994).
לגרינברג תואר ראשון במדע המדינה מברוקלין קולג' ותואר שני בפסיכולוגיה קלינית מאוניברסיטת העיר ניו יורק.
כמו כן יש לה תואר שני נוסף בהיסטוריה יהודית מהישיבה יוניברסיטי.
היא נשואה ליצחק 'ייץ' (ארווין) גרינברג, סופר, פרופסור להיסטוריה ורב, המקדם דיאלוג בין היהדות לבין הנצרות בארצות הברית.
גרינברג פעילה בתנועה המחברת בין יהדות לבין פמיניזם.
בפברואר 1973 נתנה את ההרצאה הפותחת בוועידה הראשונה של הנשים היהודיות בארצות הברית שהתקיימה בניו יורק, וב-1997–1998 כיהנה כיו"ר הוועידה הראשונה והשנייה לפמיניזם ואורתודוקסיות.
היא מייסדת שותפה והנשיאה הראשונה של הברית היהודית פמיניסטית-אורתודוקסית.
בנוסף, קידמה גרינברג במרוצת השנים שיתופי פעולה בין נשים ממגוון דתות, ובהן גם נשים פלסטיניות.
גרינברג מרצה באוניברסיטאות ובקהילות יהודיות בארצות הברית.
באחת ההרצאות טבעה את משפטה המפורסם: "היכן שיש רצון מצד הרבנים, יש אף דרך הלכתית (לערוך את התמורות המתבקשות)", עליו ספגה ביקורת קשה מדמויות כמו הרבנים אהרן ליכטנשטיין, יונתן זקס ואחרים.
בשנת 2000 קיבלה גרינברג את פרס "נשים שעשו שינוי" מהקונגרס היהודי האמריקאי במהלך טקס שנערך במשכן הכנסת בירושלים.
בלו אייר הייתה חברת תעופה זולה שבסיסה הראשי נמצא בנמל התעופה בבוקרשט.
ב-15 שנות פעילותה הטיסה בלו אייר מעל 30 מיליון נוסעים למעלה ממאה יעדים.
בשנת 2016 הפכה החברה להיות לחברת התעופה הרומנית הגדולה ביותר עם כ-3.6 מיליון נוסעים.
החברה הוקמה בשנת 2004 ומפעילה טיסות פנימיות ובינלאומיות.
לחברה שישה בסיסים מבצעיים בבוקרשט, בקאו, קלוז'-נפוקה, יאשי, טורינו ולרנקה.
בשנת 2022 השעתה את כל טיסותיה עד להודעה חדשה.
במרץ 2023, הגישה בלו אייר בקשה לחדלות פירעון.
החברה הפעילה מנמל התעופה בן-גוריון ארבע טיסות שבועיות לנמל התעופה הבינלאומי בוקרשט אנרי קואנדה.
בלו סימיון פיינרו (ברומנית: Belu-Simion Fainaru, נולד ב-6 בנובמבר 1959) הוא פסל, אמן מיצב ישראלי ואוצר, פרופסור בחוג לארכיטקטורה, יליד רומניה; חתן פרס ישראל לעיצוב ואמנות בינתחומית לשנת ה'תשפ"ה (2025).
מרבית עבודותיו של פיינרו עוסקים בהיסטוריה יהודית, בטקסים ובמנהגים יהודיים, ובספרות יהודית.
פיינרו נולד ב-1959 בבוקרשט שברומניה ועלה לישראל ב-1973. הוא למד באוניברסיטת חיפה מ-1980 עד 1983 וסיים תואר שני באוניברסיטה של שיקגו בשנת 1984. הוא למד באקדמיה דומוס, מוסד חינוך לתארים מתקדמים לעיצוב במילאנו שבאיטליה ובאקדמיה המלכותית למדע ואמנויות בבלגיה בבריסל.
במהלך שנות ה-80 של המאה ה-20 הופיעו בעבודותיו מוטיבים הלקוחים מן התרבות היהודית, דרכם העלה שאלות של זהות והגדרת זיכרון היסטורי.
לדוגמה בעבודה "הכנסת כלה" (1991), מונח הלקוח מן המסורת הקבלית, השתמש פיינרו בשמלת ילדה מפוארת התלויה בתוך מקרר ישן כדי לתאר מערכת יחסים מורכבת בין האדם למקום.
בעבודות אחרות מתוך הנגדה של מושגים מטאפיזיים כגון "אור" או "שם", יצר פיינרו אובייקטים אמנותיים העושים שימוש בטקסט.
העיסוק בתלישות, בשאלות חברתיות ובדמויות משולי החברה הישראלית, אופייני לעבודות רבות של פיינרו.
לדוגמה, במיצב "בית לחסר בית" (1999) יצר פיינרו סביבת מגורים ארעית לחסרי בית בתוך חלל תצוגה אמנותי.
הוא גם אחד מאומני גלריית plan b הנחשבת אחת מ-100 הגלריות החשובות בעולם.
בנוסף ליצירתו פועל פיינרו כאוצר.
ב-1993 היה ממקימי ארגון הפירמידה בחיפה ובשנת 2010 היה אחד מיוזמי ואוצרי "הביאנלה הים תיכונית".
בשנת 2014 ייסד את "האקדמיה לאמנות חופשית בינלאומית – FIAA", יחד עם האוצר הגרמני הוברטוס וונצ'יק.
בנוסף, פיינרו הוא פרופסור ומרצה בחוג לארכיטקטורה בבית הספר לעיצוב של אוניברסיטת חיפה.
בשנים 2008–2007 היה ראש המחלקה לאומנות במכללת אמונה.
היה פרופסור אורח באוניברסיטאות ביפן, בלגיה ורומניה.
ניבחר לייצג את ישראל בביאנלה לאמנות שתתקים בוונציה ב-2026. העבודה שתוצג Rose of nothinglaess.
אוצר התערוכה בביאנלה הוא סורין הלר.
בת זוגו היא האמנית אביטל בר-שי.
בלו סימיון פיינרו חי ויוצר בחיפה ובאנטוורפן.
1978–1982 אמנות ופילוסופיה, אוניברסיטת חיפה, חיפה
1982–1984 תואר שני באמנות, אוניברסיטת שיקגו, שיקגו, ארצות הברית
FACE TO FACE – תערוכה במוזיאון ינקו דאדא, 2025.
1985 פרס האמן הצעיר, קרן תרבות חיפה, חיפה
1987 מלגת השתלמות מטעם ממשלת איטליה, איטליה
1989 מלגת השתלמות מטעם ממשלת בלגיה, בלגיה
1991 פרס משרד החינוך לאמן צעיר, משרד החינוך והתרבות
1992 תחרות לפיסול, גן הפסלים ע"ש לוי ופורטונה אשכנזי, אוניברסיטת תל אביב, פרס ראשון
1994 פרס העיר חיפה לאמן צעיר, קרן תרבות חיפה
1994 פרס לפיסול ע"ש קלין הילדן, גרמניה
1994 פרס ההסתדרות ע"ש נחום גוטמן לציור ופיסול
1997 פרס קרן התרבות אמריקה-ישראל ע"ש ג'ורג' וג'נט ג'פן על הצטיינות באמנות הפלסטית
2000 פרס לאמנות ע"ש קרן אפטוביצר, על הישג מכובד באמנויות יצירה עכשווית, מוזיאון חיפה לאמנות
2002 ציון לשבח קרן עדי
2003 פרס אמן מורה, משרד החינוך והתרבות
2010 פרס אמן בקהילה, משרד התרבות
2013 פרס שרת התרבות בתחום האמנות הפלאסטית
2025 פרס ישראל לעיצוב ואמנות בינתחומית
"בלו מן גרופ" הוא מיצג תיאטרון מוזיקלי שנוסד בשנת 1987. ידוע בהופעותיו ברחבי העולם וצפו בו מעל 35 מיליון צופים (עדכני ל-2017).
מופע התיאטרון משלב סגנונות מוזיקליים שונים פופולרים וקלאסיים תוך שימוש באפקטי תאורה,
אולטרא סגול, קטעי וידאו וטכנולוגיה.
מופע התיאטרון מוצג בתיאטראות בלאס-וגאס, אורלנדו, בוסטון, ניו יורק, ברלין ושיקגו.
בנוסף, בשנת 2016 ההרכב יצא למסע הופעות ברחבי העולם, במסגרתו גם התארחו בתוכניות טלוויזיה והשתתפו בפרסומות.
ההרכב במקור נוסד בשנת 1987 על ידי שלושה חברים מהקולג': כריס ווינק, מאט גולדמן ופיל סטנטון.
שלוש הדמויות שיצרו מתאפיינות בצבע כחול (בלו מן), קרחות, ללא אוזניים לבושות בחליפות שחורות, הן אינן מדברות ומתקשרות בעזרת מוזיקה ומימיקה.
מסיבה לרגל סוף שנות ה-80 של המאה ה-20 שסוקרה על ידי MTV, הביאה לחשיפה מוגברת של ההרכב.
ממופעי רחוב ואירוח בפאבים, הגיעו בשנת 1991 למופע מלא, "צינורות", באולם האוף ברודוויי "Astor Place Theatre" ונחשב לאחד ממופעי האוף ברודוויי הנצפים ביותר.
ביולי 2017 נרכש ההרכב על ידי קרקס השמש.
1992 - פרס בקטגוריית דרמה לחוויית תיאטרון ייחודי
2000 - פרס אדי בקטגוריית עיצוב
2010 - פרס אובי בקטגוריית חדשנות 1
2011 - פרס אליאנס אוף ברודוויי בקטגוריית המופע הארוך הטוב ביותר.
2012 - פרס אמי בקטגוריית מופע אומנותי.
2014- בחירת קוראי מגזין "Drum!" בקטגוריית אנסמל כלי הקשה הטוב ביותר.
2015- בחירת קוראי מגזין "Drum!" בקטגוריית אנסמל כלי הקשה הטוב ביותר.
בלו אוריג'ין היא תאגיד אמריקאי לטכנולוגיית חלל בבעלות ג'ף בזוס.
החברה מפתח מנועים רקטיים, טילי שיגור לחלל, וכן שירותי תיירות לחלל.
החברה הוקמה בשנת 2000 בחשאיות, ורק בשנת 2006 הגיע דבר קיומה לידיעת הציבור הרחב.
בלו אוריג'ין בנתה 4 טילים מדגם ניו שפרד שטסו כ-20 פעמים בהם גם ארבע טיסות מאוישות.
הראשון שוגר באפריל 2015 והגיע לגובה 93.5 קילומטר, אך הוא התרסק בניסיון הנחיתה.
השני שוגר בנובמבר 2015, הגיע לגובה של כ-105 קילומטר ונחת בהצלחה סמוך לנקודה ממנה שוגר.
בכך ניו שפרד היה לטיל הראשון שהגיע לחלל ונחת חזרה על כדור הארץ.
בכך הקדים ניו שפרד את פאלקון 9 במספר שבועות, (אם כי פאלקון 9 כבד ומגיע למהירויות גבוהות יותר ולכן השבתו ארצה היא אתגר גדול הרבה יותר) לאחר מכן התבצעו עוד ארבע טיסות, ובכולם הטיל והקפסולה שבראשו נחתו בהצלחה.
שיגור נוסף התרחש ביולי 2018 אז נעשה ניסוי בהפעלת מנועי ההימלטות בגובה רב וכך נקבע שיא חדש בגובה אליה הגיע הקפסולה שבראשו – 118.8 קילומטר.
ב-11 בדצמבר 2021 בוצע שיגור מאויש שני של "ניו שפרד".
בין ששת חברי הצוות נכללו מייקל סטראהאן , מנחה משותף של תוכנית הטלוויזיה "בוקר טוב אמריקה", ולורה שפרד צ'רצ'לי, בתו הבכירה של אלן שפרד.
עד אפריל 2022 טסו 20 אנשים על גבי ניו שפרד וחצו את קו קרמן לדקות ספורות, רובם הגדול לקוחות, ומיעוטם עובדי החברה ומקורביה.
ב-12 בספטמבר 2022 נכשל שיגור של הקפסולה "ניו שפרד" 23. החברה טרם מסרה את סיבת התקלה.
מערכת המילוט פעלה כמתוכנן, הקפסולה הופרדה מהרקטה כדקה אחת אחרי השיגור, וצנחה בשלום לקרקע.
היא מתכננת להפיל את תחנת החלל "שונית אורביטלית" בשנת 2027.
החברה בונה או מתכננת לבנות שלושה טילים שונים, כולם מיועדים לשימוש חוזר (בדומה לטילי פאלקון 9 של המתחרה SpaceX).
ניו שפרד: טיל קטן בעל שלב אחד בלבד, המיועד להביא קפסולה ובה עד שישה אנשים לגובה של כ-100 קילומטר במהירות אופקית אפס.
ניו גלן: טיל תלת שלבי לשיגור מטענים כבדים של עד כ-40 טון למסלול נמוך סביב כדור הארץ, גובהו מתוכנן להיות 99 מטר וקוטרו 7 מטר.
ניו ארמסטרונג: ישנו תכנון עתידי לבנות טיל חזק אף יותר, שיעלה ביכולותיו על סטורן 5.
שמות הטילים משקפים את יכולותיהם, החל מטיסה קצרה אל גבול החלל ועד הנחתת עשרות טונות על גרם שמימי אחר.
רוב המימון הגיע מכיסו הפרטי של בזוס.
לדוגמה, בשנת 2017 פורסם כי בזוס מכר מניות של אמזון בשווי מיליארד דולר לטובת מימון החברה.
עם זאת, חלק מהמימון מגיע גם ממקורות נוספים: באוקטובר 2018 העניק חיל האוויר האמריקאי מענק בסך 500 מיליון דולר לפיתוח טיל ה"ניו גלן", סכום דומה לזה שניתן לפיתוח טיל ה"אומגה" של Orbital ATK וה"וולקן" של United Launch Alliance, במסגרת תוכנית כוללת לתמיכה ביכולות שיגור מגוונות מאדמת ארצות הברית.
בנוסף, לחברה הכנסות צנועות מהצבת ניסויים של נאס"א בטיסות הניסוי של טיל ה"ניו שפרד".
החל מאמצע 2021 עם תחילת הטיסות המאוישות, הן הפכו למקור ההכנסה העיקרי של החברה, כשכל תייר חלל משלם מאות אלפי דולרים לכרטיס.
בלו ויינס (באורדו: بلیو وینز) ובתרגום - ורידים כחולים, היא עמותת נשים שבסיסה בפשאוור, ח'ייבר פח'טונח'ווה, שבפקיסטן.
הארגון פועל כדי לחזק ולהניע נשים סיסג'נדריות וטרנסג'נדריות לפעולה קולקטיבית למען זכויותיהן ולמען ייצוג הולם.
בלו ויינס נוסדה על ידי קבוצת נשים פעילות ב-1999, קודם כל כדי להפיץ מידע ולהעלות מודעות לסרטן השד בח'ייבר פח'טונח'ווה (KPK) ובאזורים השבטיים המנוהלים פדרלית (FATA).
עד מהרה, פעילותה התרחבה לכיוונים חדשים, והעמותה פועלת בשיתוף עם מגוון ארגונים עממיים כדי להבטיח ולשמר את זכויותיהן של נשים ולמען זכויות טרנסג'נדרים בח'ייבר פח'טונח'ווה.
העמותה פועלת נגד אלימות כלפי נשים, והיא חברה באיחוד לסיום האלימות נגד נשים וילדות (End Violence Against Women & Girls Alliance).
בין יתר פעילותיה היא מקדמת מניעה ומיגור של תופעת נישואי ילדות, וחברה בארגון "ילדות, לא כלות".
ב-2013, בלו ויינס יצרה שותפות עם KIOS, מלכ"ר פיני, כדי לתעד מקומות עם ריבוי מקרים של הטרדה מינית בפקיסטן.
הפרויקט הוביל לכך ש-46 נשים הגישו תביעות, בסיוע העמותה.
בלו ויינס מציעה סדנאות והכשרה לנשים בהתמודדות ומניעת הטרדה מינית במקום העבודה.
באותה שנה, בלו ויינס פרסמה מניפסט המעודד נשים כדי לממש את זכותן להצביע.
בלו ויינס ממשיכה לפעול להנגשת שירותי בריאות לנשים עניות ואלה שחיות באזורים מרוחקים.
בין היוזמות המרכזיות של בלו ויינס כלולה היוזמה למען זכויות לאנשים טרנסג'נדרים בפקיסטן.
בנוסף לאספקת עזרה ומשאבים, כגון מתן מכונות תפירה לאנשים בקהילה הטרנסג'נדרית, העמותה עזרה להקים את איחוד TransAction למען זכויות לאנשים טרנסג'נדרים ב-KPK.
ב-2017, בלו ויינס, יחד עם TransAction, דרשה הגנות משפטיות עבור אנשים טרנסג'נדרים ב-KPK, בקמפיין שהיה להצלחה היסטורית - KPK הפך למחוז הראשון בדרום אסיה שבו יש הגנות משפטיות מסוג זה.
יוזמה נוספת של בלו ויינס היא MEN UNiTE.
בנוסף ליוזמות אלו, בלו ויינס מציעה סיוע משפטי לנשים שורדות אלימות, ופועלת למען ממשל תקין ושקיפות שלטונית, שתתקיים במסגרת השתתפות אזרחית-קהילתית.
תיאודור "בלו" אדוארדס הוא כדורסלן עבר אמריקאי, אשר שיחק באופן פעיל בין השנים 1989–2001. ממוצעיו הכוללים לאורך 10 עונותיו בליגת ה-NBA הם 10.8 נקודות, 3.4 ריבאונדים ו-2.0 אסיסטים למשחק.
סי., ובשנת 1984 החל ללמוד ב"מכללת לואיסבורג" אשר בקרוליינה הצפונית.
לאחר שנתיים עבר ללמוד באוניברסיטת מזרח קרוליינה, על מנת לשחק בקבוצת הכדורסל שלה (ה"פיירטס") מליגת המכללות הבכירה.
בעונתו האחרונה בקבוצה, 1988/1989, רשם ממוצעים של 26.7 נקודות, 6.9 ריבאונדים ו-3.2 אסיסטים למשחק, ובסיומה זכה בתואר השחקן המצטיין של מחוז ACC.
בדראפט ה-NBA 1989 נבחר אדוארדס על ידי יוטה ג'אז, בבחירה ה-21. בעונתו הראשונה ביוטה פתח ב-49 משחקים, קלע 8.9 נקודות בממוצע למשחק, ונבחר לחמישיית הרוקיז השנייה של העונה.
בעונת קלע 12.6 נקודות למשחק כשחקן חמישייה קבוע, לצדם של קארל מלון, ג'ון סטוקטון, מארק איטון וג'ף מלון, וסייע לג'אז להעפיל לגמר האזור המערבי, לראשונה בתולדות המועדון.
ביוני 1992 הועבר עם אריק מרדוק בטרייד למילווקי באקס, תמורת ג'יי האמפריז ולארי קריסקוויאק.
בעונתו הראשונה עם הבאקס הוביל את קלעי הקבוצה עם שיא קריירה של 16.9 נקודות בממוצע למשחק.
לקראת עונת הועבר עם דרק סטרונג בטרייד לבוסטון סלטיקס, בתמורה לאד פינקני, ולאחר 31 משחקים בבוסטון נשלח בטרייד נוסף ליוטה ג'אז, תמורת ג'יי האמפריז ובחירת דראפט עתידית.
בדראפט ההרחבה של שנת 1995 נבחר אדוארדס על ידי ונקובר גריזליס, לקראת עונת הבכורה של המועדון.
ב-1 במרץ 1996 השיג את הטריפל דאבל הראשון בתולדות הקבוצה, כאשר קלע 15 נקודות, אסף 13 ריבאונדים ומסר 11 אסיסטים בהפסד הגריזליס מול דאלאס מאבריקס.
ב-3 עונותיו בקבוצה קלע 10.7 נקודות בממוצע למשחק, בעוד הגריזליס רשמו מאזן כולל של 48 ניצחונות ו-198 הפסדים (19.5%).
בפברואר 1999 חתם על חוזה במיאמי היט, ובעונתו היחידה במדיה קלע 3.2 נקודות למשחק בלבד.
בין השנים 1999–2001 שיחק עבור הקבוצות אולימפיאקוס ו"דאפניס" מליגת העל היוונית, בטרם פרש ממשחק.
בלו ואקסייל הוא צמד היפ הופ אמריקאי, שהוקם ב-2007 וכולל את הראפר בלו ומפיק ההיפ הופ אקסייל.
בלו ואקסייל נפגשו לראשונה באמצע שנות האלפיים בעוד שבלו שימש כהייפ מאן עבור הרכבי היפ הופ שונים, בהם סלאם וילאג', פלטינום פיד פייפרס והרכבו של אקסייל עצמו, אמנון.
הוא הוצג לאקסייל באמצעות חבר בהרכב אמנון, אלו בלאק.
בשנת 2007 הוציאו בלו ואקסייל את אלבום הבכורה שלהם, Below the Heavens, שתואר על ידי XXL כ"אחד מהאלבומים המהוללים ביותר משנת 2007".
בשנת 2017 הצמד הוציא את In the Beginning: Before the Heavens, הכולל שירים שנגנזו מאלבומם השני.
ב-24 במאי 2019 הוציאו את המיני-אלבום True & Livin'.
ב-17 ביולי 2020 בלו ואקסייל הוציאו את אלבומם השלישי, Miles: From An Interlude Called Life, במקביל לחגיגות ה-13 של Below the Heavens.
בלו אייבי קרטר היא זמרת אמריקאית, הידועה כבתם הבכורה של הזמרים ביונסה וג'יי זי.
קרטר הפכה לזוכה הצעירה ביותר בפרס ה-BET בשנת 2020, על שיתוף הפעולה שלה עם אימה ביונסה, ויזקיד וסנט ג'ון, "Brown Skin Girl".
ב-2021, הפכה לשנייה הצעירה ביותר שזכתה בפרס גראמי, כשזכה "Brown Skin Girl" בקטגוריית "הווידאו קליפ הטוב ביותר" בטקס פרסי גראמי ה-63.
ההריון של ביונסה הוכרז במהלך ההופעה של "Love on Top" בטקס פרסי הווידאו קליפים של MTV לשנת 2011. בלו אייבי קרטר נולדה ב-7 בינואר 2012, לביונסה וג'יי זי בבית החולים לנוקס היל במנהטן.
מצד אימה, קרטר היא נכדתם של טינה נואלס ומתיו נואלס , וכן אחייניתה של הזמרת סולאנג' נואלס.
תשומת הלב התקשורתית התמקדה בקרטר מגיל לידה, עקב הוריה המפורסמים ומשפחתה המרוחבת.
ב-2012, הוצגה קרטר מגרגרת ובוכה בסינגל של אביה, "Glory", שיצא יומיים לאחר לידתה.
עקב קרדיט ההשתתפות בשיר, קרטר הייתה לאדם הצעיר ביותר אי פעם שנכנס למצעדי הבילבורד.
בשנת 2020 התארחה קרטר בשיר "Brown Skin Girl" של אימה ביונסה וזכתה לשבחים ופרסים על הופעתה.
היא הייתה לזוכה הצעירה ביותר בפרס ה-BET, כשקיבלה את פרס BET Her.
בנוסף, הוענק לה פרס גראמי בקטגוריית "הווידאו קליפ הטוב ביותר" בטקס פרסי גראמי ה-63, ובכך הפכה לאדם השני הצעיר ביותר שזכה בפרס גראמי.
באפריל 2024 פורסם כי בלו אייבי תדבב את דמותה של קיארה, בתם של נאלה והמלך סימבה בסרט "מופאסה: מלך האריות", לצד אמה, ביונסה.
בלו אוריג'ן NS-18 הייתה משימת טיסה תת-מסלולית בחלל של Blue Origin ששוגרה ב-13 באוקטובר 2021. המשימה הייתה הטיסה השמונה עשרה של רכב השיגור והחללית המשולבים של ניו שפרד.
זה היה השיגור השני של צוות ניו שפרד.
הצוות כלל את סגן נשיא מבצעי המשימה והטיסות של בלו אוריג'ן, אודרי פאוארס, מהנדס לשעבר של נאס"א והאוסטרלי השלישי בחלל כריס בושיזן, סגן יו"ר מדעי החיים ובריאות בחברת התוכנה הצרפתית דאסו סיסטמס גלן דה פריס והשחקן הקנדי-אמריקאי וויליאם שאטנר, שהפך לאדם המבוגר ביותר לטוס לחלל.
הטיסה שוגרה מאתר השיגור התת-מסלולי של בלו אוריג'ן במערב טקסס.
בגיל 90, שטנר הוא האדם המבוגר ביותר שטס לחלל, ועבר את השיא שהחזיקה וואלי פאנק, בת ה-82, במשך שלושה חודשים מאז טיסתה בטיסת Blue Origin NS-16. לפי Blue Origin, שאטנר היה אורח החברה בטיסה ולא נאלץ לשלם עבור הטיול.
בעודו בחלל, שאטנר חווה את אפקט המבט הכולל וביטא אותו בשידור חי במצלמה בשיחה שלאחר הטיסה עם ג'ף בזוס.
בצוות היו אודרי פאוארס, כריס בושויזן, גלן דה פריס וויליאם שאטנר.
בלו ביטל הוא סרט גיבורי-על אמריקאי שיצא בשנת 2023 המבוסס על דמותו של חיימה רייס / החיפושית הכחולה מבית DC קומיקס.
הסרט, שהופק על ידי אולפני די.סי וחברת ספרן ובוים על ידי אנחל מנואל סוטו עם תסריט מאת גארת' דונט אלקוסר, מיועד להיות הסרט ה-14 ביקום הקולנועי של DC.
בסרט מככב שולו מרידואניה בתפקיד הראשי כשלצידו מופיעים אדריאנה בראסה, דמיאן אלקאסאר, אלפידיה קריו, ברונה מרקזין, ראול טרוחיו, סוזן סרנדון וג'ורג' לופז.
הפיתוח לסרט אודות דמותו של רייס החל עוד בשלהי נובמבר 2018, עם הצטרפותו של דונט אלקוסר.
סוטו נשכר לביים את הסרט בפברואר 2021 עבור שירות הסטרימינג HBO Max.
מרידואניה לוהק באוגוסט של אותה שנה ובדצמבר הוחלט להוציא את הסרט לקולנוע.
ליהוקים נוספים התקיימו בתחילת 2022, לפני שהצילומים התרחשו מסוף מאי עד אמצע יולי באזור המטרופולין של אטלנטה באולפני Wilder בדקאטור, ג'ורג'יה, כמו כן גם באל פאסו, טקסס ובפוארטו ריקו.
הסרט יצא לאקרנים בישראל ב-17 באוגוסט 2023, על ידי אולפני האחים וורנר.
בטונדרה קפואה מרוחקת, קורד תעשיות מצליחה לאתר חפץ שריד לביוטכנולוגיה חייזרית - החרפושית.
בינתיים, חיימה רייס חוזר לעיר הולדתו פלמרה סיטי לאחר שסיים את לימודיו בקולג' ומתאחד עם משפחתו.
עם זאת, הוא לומד שמשפחתו תאבד את ביתה עקב קשיים כלכליים הנובעים מהגדלת שכר הדירה ואביו אלברטו מאבד את עבודתו.
אחותו של חיימה, מילגרו, מצליחה להשיג לשניהם עבודה באחוזתה של מנכ"לית קורד תעשיות, ויקטוריה קורד.
עם זאת, שניהם מפוטרים לאחר שחיימה נכנס כדי לעצור עימות בין ויקטוריה לאחייניתה ג'ני.
ג'ני אומרת לחיימה לפגוש אותה במגדל קורד למחרת כדי לדון בהזדמנות לעבודה.
למחרת, ג'ני מגלה שוויקטוריה משתמשת בחרפושית עבור פרויקט לצבא.
היא גונבת את החרפושית ומנסה לעזוב את הבניין, אך נתקלת בחיימה.
כאשר אזעקות האבטחה פועלות, ג'ני מוסרת לחיימה את החרפושית, החבויה בתוך קופסת המבורגרים, ומורה לו לשמור על הקופסה מבלי לפתוח אותה.
בבית, משפחתו של חיימה מניעה אותו לפתוח את הקופסה.
לאחר שחיימה נוגע בחרפושית, היא מופעלת ובוחרת בו בתור המארח הסימביוטי שלה ויוצרת סביבו חליפת שריון.
החליפה מתחילה לכייל את המערכת שלה, מה שמאלץ את חיימה לעוף ברחבי העיר ולגרום לנזק נלווה.
מאוחר יותר חיימה הולך למצוא את ג'ני, שאנשיה של ויקטוריה רודפים אחריה.
לאחר שהצילה אותו, ג'ני אומרת לחיימה שהחרפושית היא נשק חי עתיק המסוגל להשמיד בקנה מידה גלובלי, ושהיא בחרה בחיימה ברצון כמארח.
בעזרת דודו של חיימה רודי, חיימה וג'ני מצליחים לפרוץ למגדל קורד ולקחת שעון חכם שהיה שייך פעם לאביה של ג'ני טד.
עם זאת, כשהם עוזבים, הם נעצרים על ידי שומר הראש של ויקטוריה, איגנסיו קרפקס, שיש לו אב טיפוס של הפרויקט הצבאי שהוחדר בגופו.
החרפושית, שהתגלתה בשם קאג'י-דה, משתלטת באופן זמני על חיימה ונלחמת בקרפקס, אם כי חיימה מונע ממנה להרוג אותו.
הוא מושבת זמנית על ידי קרפקס, אך רודי וג'ני מצליחים להציל אותו ולברוח לבית ילדותה של ג'ני, אחוזת קורד.
ג'ני משתמשת בשעון של טד כדי להפעיל את המעבדה הסודית שלו.
ברגע ששלושתם נכנסים, חיימה ורודי מגלים שטד היה במקור גיבור על בשם חיפושית הכחולה, שרודי מעריץ אותו.
לאחר חיטוט בתיקיו של טד במעבדתו, הם מגלים גם שקאג'י-דה בחרה במקור את הפרופסור של טד, הארכאולוג דן גארט, כמארח שלו, אך גארט השאיר את קאג'י-דה באחריותו של טד, שלא נבחר.
טד בילה את חייו בניסיון ללמוד את קאג'י-דה, תוך כדי שהוא נלחם בפשע באמצעות הטכנולוגיה שלו.
עם זאת, יום אחד הוא נעלם, והותיר את ג'ני מאחור ואת החברה שלו בידי ויקטוריה.
הם גם לומדים שקאג'י-דה ממזגת לאט את הד.נ.א.
שלה יחד עם זה של חיימה, ושרק מותו יכול להפריד אותה מגופו, למורת רוחו של חיימה.
מאוחר יותר, השלישייה מבחינה במסוק של ויקטוריה פונה לעבר ביתה של משפחת רייס.
חיימה מזמן את קאג'י-דה וטס בחזרה כדי להגן על משפחתו מפני הצבא של ויקטוריה.
בזמן שמשפחת רייס בורחת, אלברטו סובל מדום לב, מסיח את דעתו של חיימה ומאפשר לקרפקס להשבית את השריון שלו וללכוד אותו כאשר אלברטו מת.
חיימה נלקח למצודת אי בקובה, שם הוא נקשר למכונה שמורידה מידע מקאג'י-דה לפרויקט הצבאי של ויקטוריה, כולל זה של קרפקס עצמו.
בעודו מחוסר הכרה, חיימה רואה חזון מאביו שמעודד אותו לאמץ את ייעודו בתור חיפושית הכחולה.
חיימה מתעורר בדיוק כשהנתונים מסתיימים לרדת אל קרפקס.
כשהוא בורח, החליפה של קרפקס מופעלת ומתפתחת לצורה חזקה יותר.
ג'ני ומשפחת רייס משתמשים באונייה של טד ובארסנל הנשק שלו כדי להסתער על האי.
ג'ני ומילגרו (אחותו של חיימה) מוצאות את החליפות הצבאיות ומציבות חומרי נפץ כדי להשמיד אותם.
כתוצאה מכך, אחת המנהרות מתפוצצת, מה שגורם למילגרו וג'ני להיפרד, כאשר ג'ני נמצאת על ידי ויקטוריה.
חיימה מתאחד עם משפחתו, ואז יוצא לדרך למצוא את מילגרו וג'ני.
לאחר שהציל את מילגרו, חיימה נתקל בקרפקס ונלחם בו.
קרפקס גובר במהרה על ג'יימי, אבל רודי מסיח את דעתו.
הוא מצליח לברוח, אבל חיימה, שמאמין שרודי נהרג, כועס ותוקף את קרפקס ללא רחמים.
הוא כמעט הורג אותו לפני שקאג'י-דה עוצרת אותו.
קאג'י-דה חושפת בפני ג'יימי זיכרונות מחייו הקודמים של קרפקס, החל ממותה של אמו שנגרם כתוצאה מהתקפת הפצצה של קורד תעשיות ועד לשעבוד שלו על ידי ויקטוריה עבור ניסויי הצבא שלה (בסדר הפוך).
חיימה חס על קרפקס כשהוא מתאחד עם ג'ני, שהצליחה להרוס את המסוק של ויקטוריה כמו גם את כל הנתונים שהיו לה על קאג'י-דה.
לאחר שינוי בלב, קרפקס חס על ג'יימי ומגדיר את חליפת הצבא שלו להתפוצץ, והורס את האי וגם את עצמו ואת ויקטוריה.
כשמשפחת רייס בורחת מהאי, סוף סוף הם לוקחים להם זמן להתאבל על מותו של אלברטו.
לאחר מכן, ג'ני משתלטת על קורד תעשיות ומבטיחה לתקן את כל הנזקים שנגרמו למשפחת רייס ולעזור להם לבנות מחדש את ביתם, כשהשכנים מתאספים סביב שרידי ביתם של בני רייס ומספקים תמיכה.
חיימה חולק נשיקה עם ג'ני, ואז מציע להטיס אותה לאחוזת קורד.
בסצנת אמצע הכתוביות, משודרת הקלטה מעוותת מטד במעבדה שלו, המציינת שהוא עדיין בחיים ושהוא רוצה שג'ני תודיע על החדשות האלה.
סוזן סרנדוןויקטוריה קורדאשת עסקים הנחושה להשיג את החרפושיתג'ורג' לופזרודידודו של חיימההארווי גווילןד"ר סאנצ'סמדען העובד עבור קורדבקי ג'יקהאג'י-דהסימביוט חייזרי שמתפעל ושולט בחרפושית
כבר בסוף נובמבר 2018, אולפני האחים וורנר ואולפני די.סי פיתחו סרט המבוסס על חיימה רייס / החיפושית הכחולה, כאשר התסריטאי יליד מקסיקו גארת' דונט אלקוסר כתב את התסריט.
המפיק זב פורמן היה המפיק בפועל של הפרויקט עבור האחים וורנר, שהיה אמור להיות הסרט הראשון של היקום הקולנועי של DC (DCEU) בכיכובו של שחקן לטיני.
באמצע אפריל 2022, סוטו והצלם פאוול פוגורזלסקי ביקרו באל פאסו, טקסס, כדי להיפגש עם אמנים מקומיים, ציירי קיר, מוזיקאים והיסטוריונים כדי לקבל ולהבין את התחושה של העיר.
היו"ר והמנכ"ל המשותף של אולפני די.סי, פיטר ספרן, שימש גם כמפיק.
אנטרטיינמנט ואן, S&K Pictures וחברת ספרן הפיקו יחד את הסרט, לצד אולפני די.סי.
בינואר 2023, המנכ"ל המשותף של אולפני די.סי, ג'יימס גאן, אמר שהסרט יהיה "מנותק" מהיצירות הקודמות של ה-DCEU ויכול להיהפך לחלק מהזיכיון החדש, יקום DC.
באוקטובר 2021, סוטו אמר שהתסריט של דונט אלקוסר מציג את "ליבת המשפחה הלטינית", בעוד כוכב הסרט שולו מרידואניה אמר באוגוסט 2022 שהדמות וההיבט המשפחתי של הסרט "טבועים בקומיקס" וטען שדבר כזה לא נחקר באותה מידה בסרטי גיבורי על אחרים.
עמיתתו לסרט סוזן סרנדון חשפה בחודש לאחר מכן שבסרט יהיו מספר סצנות המדוברות בספרדית, כשיהיה מסופק תרגום בכתוביות.
קרדיט הכתיבה הסופי ניתן לדונט אלקוסר, עם קרדיט ספרותי נוסף שניתן לגארי דאוברמן.
שולו מרידואניה היה הבחירה הראשונה של סוטו לגלם את רייס, כאשר סוטו הסביר שהוא "לא יכול היה להפסיק לראות את [מרידואניה] בתור הדמות" מאז שנשכר לביים את הסרט.
סוטו והאחים וורנר הציעו את התפקיד למרידואניה ב-1 באוגוסט 2021, למחרת כבר נחשף בפומבי שהוא מקיים שיחות עבור הסרט, והליהוק שלו אושר רשמית מאוחר יותר באותו יום בהקרנת הבכורה של הסרט "יחידת המתאבדים" של ה-DCEU.
כאשר למד על התפקיד, מרידואניה התרגש מאוד מכך שרייס הוא דמות לטינית ובכך הוא יכול להביא ייצוג לטיני לפרויקט של סרט גיבורי-על.
בתחילת מרץ, ברונה מרקזין לוהקה לתפקיד מושא אהבתו של רייס, ג'ני, כאשר בליסה אסקובדו נבחרה לגלם את אחותו של רייס, מילגרו, והארווי גווילן לוהק לתפקיד לא ידוע.
מאוחר יותר באותו החודש לוהקו שאר בני משפחתו של רייס: ג'ורג' לופז בתור הדוד רודי, אדריאנה בראסה בתור ננה, אלפידיה קריו בתור רוסיו ודמיאן אלקאסאר בתור אלברטו.
סוטו אמר שהוא רוצה ליצור משפחה מקסיקנית אותנטית עם מבטאים אמיתיים וחוויות אמיתיות, וכן רצה שבני המשפחה המבוגרים יוצגו על ידי שחקנים מקסיקנים "אהובים" מהקולנוע הלטיני-אמריקאי שחצו גם לקולנוע האמריקאי וסללו את הדרך עבור בני הדור הצעיר, כמו מרידואניה ואסקובדו.
בשלהי מרץ, שרון סטון ניהלה מגעים לגלם את הנבלית ויקטוריה קורד, יצירה מקורית לסרט שנחשבה כאשתו של טד קורד, האדם השני שנשא את השם החיפושית הכחולה בקומיקס.
ראול טרוחיו גם הצטרף לצוות השחקנים בתור קרפקס האיש הבלתי ניתן להריסה.
באמצע אפריל, סוזן סרנדון לוהקה לתפקיד ויקטוריה קורד לאחר שהמשא ומתן עם סטון הסתיים.
בתחילת יוני 2023, המוזיקאית בקי ג'י הודיעה שהיא תתרום את קולה עבור קהאג'י-דה.
שלב הצילומים החל ב-25 במאי 2022, והתרחש באזור המטרופולין של אטלנטה, בעיקר באולפני Wilder בדקאטור, ג'ורג'יה, תוך שימוש בשם הזמני "Mofongo".
הצילומים התרחשו גם באל פאסו ופוארטו ריקו.
סרנדון השלימה את צילומי הסצנות שלה עד סוף יוני וטרוחיו אמר בתחילת יולי שהצילומים כמעט הסתיימו.
הצילומים הסתיימו ב-18 ביולי בפוארטו ריקו.
המלחין בובי קריליק, הידוע בשם The Haxan Cloak, יספק את הפסקול של הסרט.
באוקטובר 2021, סוטו, דונט אלקוסר ומרידואניה קידמו את הסרט באירוע הווירטואלי של DC FanDome, שם הם דנו בהכנות שלהם לצילומים וחשפו אמנות קונספט לסרט.
הקדימון הראשון לסרט הופץ ב-3 באפריל 2023, וחשף כי הסרט יתרחש בפאלמרה סיטי, מיקום חדש שנוצר עבור הסרט.
בנוסף הוא גם נתן הצצה ראשונה לתלבושות של דן גארט וטד קורד, החיפושיות הכחולות הקודמות שניו לפני חיימה.
הסרט יצא לאקרנים בקולנוע בארצות הברית ב-18 באוגוסט 2023.
שנהפרסקטגוריהמועמד(ים)תוצאהמקור2024פרס סאטורןסרט גיבורי העל הטוב ביותר"בלו ביטל"השחקן/ית הצעיר/ה הטוב/ה ביותר בסרטשולו מרידואניה
בלו דה ז'קס היא גבינה כחולה שמנת ורכה למחצה העשויה מחלב גולמי (לא מפוסטר) במחוז ז'ורה בצרפת.
היא נקראת על שם Pays de Gex, אזור היסטורי במה שהוא כיום צרפת ושווייץ.
במהלך הייצור, העובש פניציליום רוקפורטי (Penicillium roqueforti) מוסף והגבן הלא שטוף נארז בצורה רופפת.
לאחר מכן הגבינה מיושנת לפחות שלושה שבועות.
כדי לעמוד בדרישות הסמכת כינוי מקור מבוקר Appellation d'Origine) Contrôlée), על הגבינה להכיל רק חלב פרות מגזע מונבליאר.
היא עדינה וצעירה יותר מרוב הגבינות הכחולות הצרפתיות.
על כל גלגל מוטבע המילה "Gex".
עקב שינויים שבוצעו בנובמבר 2004 בהגדרה הרשמית של ארצות הברית ל"גבינה רכה", והדרישה שגבינות כאלה מצרפת יעשו מחלב מפוסטר במפעלים בעלי הסמכה צרפתית, לא ניתן למכור את הבלו דה ז'קס בארצות הברית.
בלו דה ורקור-סאסנאז' היא גבינה כחולה טבעית מפוסטרת בעלת קליפה טבעית מחלב פרה.
הגבינה יוצרה במקור על ידי נזירים באזור רון-אלפ בצרפת במאה ה-14. כעת מיוצרת באזור דופינה.
הגבינה היא בעלת הסמכת כינוי מקור מבוקר (AOC) ומוגנת מאז 1998. כחלק מדרישת ההסמכה, הגבינה צריכה להיות מורכבת מחלב מפרות מהגזעים מונבליאר, אבונדאנס או וילארד.
הגבינה לא דחוסה ולא מבושלת ומכילה את העובש פניציליום רוקפורטי (Penicillium roqueforti).
ב-Grand Dictionnaire Universel של לארוס מהמאה ה-19, פרנסואה הראשון, מלך צרפת מתואר כמי שמאוד אהב את הגבינה.
בלו דה קוֹס לפעמים גם קוסֵה היא גבינה כחולה צרפתית העשויה מחלב פרה מלא.
יש הרואים בה גרסה מתונה של רוקפור.
לגבינה תכולת שומן של 45% (מהחומר היבש) והיא מיושנת 3–6 חודשים במערות הגיר הטבעיות של Gorges du Tarn.
תהליך ההבשלה הכולל מרתפים מבוקרים באופן טבעי בטמפרטורה הוא המרכיב העיקרי שנותן לה את הארומה המיוחדת שלה.
כיום מדובר בגבינה נדירה יחסית המיוצרת רק על ידי קומץ יצרנים קטנים.
הבלו דה קוס חולקת היסטוריה עתיקה עם הרוקפור, בתקופה שבה הגבינה הוכנה מחלב מעורב של פרה וכבשה, או חלב טהור של זה או האחר, על בסיס העונה והגבינה.
פליניוס הזקן מזכיר שהגבינות של מון לוזר וז'בודאן זכו להערכה ברומא העתיקה, הערה המתפרשת באופן מסורתי כהתייחסות המוקדמת ביותר לגבינה הכחולה של האזור, אך לעיתים קרובות התנגדו לה מחברים מודרניים, בטענה שהכתב לא מזהה בבירור ככחולה את הגבינה שמוזכרת.
Gallen; בערך 840 - 6 באפריל 912) היה משורר, מוזיקאי ונזיר בנדיקטיני פרנקי מימי הביניים מסנט גאלן שכתב בלטינית.
הוא נחשב למחבר הספר על חייו של קרל הגדול (De Carolo Magno)) מספרת שקרל הגדול אכל גבינה כחולה, אך למעשה מראה אותו חותך את קרום הגבינה כמו של גבינה לבנה, כברי או כקממבר.
באותו המסע של הקיסר שמסופר עליו הוא הגיע לבישוף שגר בדרך מעבר הקיסר.
בהיות היום השישי בשבוע, קרל לא היה מוכן לאכול בשר של בהמה או ציפור והבישוף, מאחר שבגלל אופי המקום לא היה מסוגל להשיג דגים במהירות, הורה להניח לפניו גבינה מעולה, עשירה וקרמית.
וקרל נטל את סכינו וחתך את קליפת הגבינה, שלדעתו לא הייתה טעימה.
הבישוף שעמד לידו כמו משרת, התקרב ואמר, "למה אתה עושה את זה, אדוני הקיסר?
אתה זורק את החלק הכי טוב.
"ואז קרל, שלא הונה איש מעולם, ולא האמין שמישהו יטעה אותו, הכניס לפי שכנוע של הבישוף חתיכת קליפה לפיו, ולאט לאט אכל אותה ובלע אותה כמו חמאה."
הגבינה נמכרה תחילה ללא שם פרובינציאלי.
השם הסופי "בלו דה קוס" נקבע על ידי שני צווים ב-1941 וב-1946. הכרה והסמכה רשמית ככינוי מקור מבוקר (Appellation d'origine contrôlée - AOC) התקבלה בתאריך 8 ביוני 1949.
האזור הגאוגרפי של ייצור החלב ופיתוח הגבינה מכסה אזור של עמק, רמות אבן גיר או ספליט, ובמידה פחותה, כמה הרים.
היא תחומה למחוזות לוט באוורון (למעט האזורים מור דה בארז וסנט-ז'נבייב סור ארז'נס) ומערב לוזר.
השטח כולל, בין היתר, קרקעות קאוסנרד שנתנו את שמם לגבינה זו.
אלה קרקעות גיריות המאופיינות בניקוז תת-קרקעי, הגורם לבצורת כאשר הגשם מועט.
האדמה עשירה אמנם, אך לא עמוקה ומאפשרת רק צמחייה נמוכה ושיחים.
עם זאת, הצמחייה הדלילה הזו באופן טבעי ארומטית ותורמת לטעם החלב.
לא מצוין איזה סוג חלב יש צורך או בתנאי האכלה של בעלי החיים.
כל עוד החיה נקייה מברוצלוזיס ושחפת.
הכנת גבינה יכולה להתבצע בכל האזור המוגדר.
חלב פרה מלא, באופן מיוחד, ואנזים הגבנה שמוספת.
הפעולה מתבצעת עם חלב חם (30 עד 33 מעלות צלזיוס) במקביל לזריעת נבגים מפטריית העובש פניציליום רוקפורטי (Penicillium roqueforti).
העובש שאחראי על הצורות הכחולות בגבינה.
נבגים אלו הם מזנים נבחרים באזור הייצור.
תחת פעולת האנזים הגבנה, החלב מתקרש.
לאחר מכן פורסים את הגבן ומבשלים אותו.
הגרגרים נעשים מעוגלים ומנקזים את מי הגבינה.
לאחר מכן ניתן לבצע את הניקוז הסופי על תבניות מחוררות.
זה מתבצע על ידי היפוך הגבינה.
בפירוק הגבינה ממליחים במלח יבש (לא משרים במלח).
לאחר מכן מסתיימת העבודה במחלבה והגבינות נשלחות למרתף ההתבגרות/התיישנות.
עם ההגעה למרתף הגבינות מוברשות או נשטפות ומנוגבות.
לאחר מכן הן מחוררות: פעולה זו מקדמת את האוורור הפנימי של הגבינה ומאפשרת התפתחות הרמונית של העובש.
בשלב לאחר מכן הגבינה מאוחסנת על מתלים במרתפים.
בין הייצור לבין ההבשלה וההעדנה המלאה, התקופה צריכה להיות לפחות 70 יום.
בלו ד'אוברן היא גבינה כחולה צרפתית, על שם מקום מוצאה באזור אוברן שבדרום מרכז צרפת.
היא עשויה מחלב פרה והיא אחת מהגבינות שהוענקה לה הסמכת כינוי מקור מבוקר (Appellation d'origine contrôlée) ממשלתי צרפתי.
בלו ד'אוברן פותח באמצע שנות ה-50 על ידי יצרן גבינה צרפתי בשם אנטואן רוסל.
רוסל ציין כי התרחשותם של עובשים כחולים על הגבן שלו הביאה לטעם נעים, וערך ניסויים כדי לקבוע כיצד ניתן לעורר ורידי עובש כזה.
לאחר מספר בדיקות כושלות, ראסל גילה שיישום של עובש לחם שיפון יצר את הווריד, וכי דקירת הקמח בעזרת מחט מספקת אוורור מוגבר.
החמצון המוגבר אפשר לעובש הכחול לגדול בכיסי האוויר בתוך הגבן.
לאחר מכן, התגלית והטכניקות שלו התפשטו ברחבי האזור.
כיום, בלו ד'אוברן מוכנה באמצעות תהליכי מחט מכניים.
לאחר מכן היא מיושנת כארבעה שבועות במרתפים קרירים ורטובים לפני ההפצה, תקופה קצרה יחסית לגבינות כחולות.
לבלו ד'אוברן יש טעם חזק וחריף, אבל במידה פחותה משאר הגבינות הכחולות.
היא פחות מלוחה, עם טעם קרמי וחמאתי יותר ומרקם לח.
כמה גרסאות משתמשות בצורה חלשה יותר של עובש, ב-Penicillium glaucum, כדי ליצור את הוורידים הכחולים, ולא בפניציליום רוקפורטי (Penicillium roqueforti) המשמש ברוקפור ובגבינות כחולות אחרות.
בלו ד'אוברן משמשת לעיתים קרובות ברטבים לסלט ובתבליני פסטה, והיא גם גבינה טובה לנשנוש.
צוין כי היא משתלבת היטב עם יינות מתוקים כמו ריזלינג בסגנון קינוח וסוביניון בלאן או יינות אדומים חזקים, כמו גם עם בירה עשירה וכהה כמו יין שעורה האנגלי או פורטר האמריקאי, שיש להם גם את מתיקות וגם הטעם הנועז הנדרשים לאיזון הגבינה.
בלו סטריק של חברת de Havilland Propellers היה טיל בליסטי בריטי לטווח בינוני (IRBM), ומאוחר יותר השלב הראשון של משגר הלוויינים אירופה.
בלו סטריק בוטל מבלי להיכנס לייצור מלא.
הפרויקט נועד לשמור על הרתעה גרעינית בריטית עצמאית.
הפרויקט נועד להחליף את צי המפציצים V שהיה אמור להתיישן עד שנת 1965. הדרישה המבצעית לטיל פורסמה בשנת 1955 והתכנון הושלם עד 1957. במהלך הפיתוח התברר שמערכת הטילים יקרה מדי ופגיעה מדי להתקפת פתע.
פרויקט הטיל בוטל ב-1960, כשסקייבולט, בהובלת ארצות הברית, הוא המחליף המועדף.
לאור הביטול, ממשלת בריטניה הציעה כי הרקטה תשמש כשלב ראשון של משגר לוויינים אזרחי בשם Black Prince.
כיוון שהעלות נחשבה גדולה מדי עבור בריטניה בלבד, חיפשו שיתוף פעולה בינלאומי.
חיפוש זה הוביל להקמת ארגון פיתוח המשגרים האירופי (ELDO), עם "בלו סטריק" כשלב ראשון של משגר הלוויינים אירופה.
משגר אירופה נבחן ב-Woomera Test Range, שבאוסטרליה ומאוחר יותר ב-Kourou שבגיאנה הצרפתית.
בעקבות כשלים בשיגור, פרויקט ELDO בוטל ב-1972 ואתו גם פרויקט בלו סטריק.
בלו דנובה הייתה להקה אוסטרית, שהוקמה במטרה לייצג את מדינתה באירוויזיון 1980. שירה לתחרות היה "Du bist Musik", והוא דורג במקום השמיני עם 64 נקודות.
לאחר התחרות הפסיקה הקבוצה את פעילותה לצמיתות.
חברי הלהקה היו מרטי ברם, שייצג את אוסטריה כסוליסט באירוויזיון 1981, וולפגנג "מארק" ברי, וולפגנג וייס וסילביה שראם.
לאחר יציאת הסינגל הקליטה עבורו כמה בי-סייד שונים, דוגמת "Holiday" ו-"Rock'n'Roller Skates".
שם הלהקה שאוב מיצירה מפורסמת בעלת אותו שם משל יוהאן שטראוס.
בלו מון הם סדרה של נחתות ירחיות אשר נמצאות בפיתוח על ידי חברת בלו אוריג'ין האמריקאית.
לנחתת בלו מון שתי גרסאות; גרסת MK1 אשר מיועדת להנחתת מטען וציוד, וגרסת MK2 אשר מיועדת להעביר אסטרונאוטים וציוד ממסלול סביב הירח אל פני השטח של הירח ובחזרה, והיא מפותחת עבור נאס"א שתעשה בו שימוש בתוכנית ארטמיס.
פיתוחה של גרסת המטען (MK1) החל בשנת 2016 והיא נחשפה בשנת 2017. היא נישאת לגובה של 8 מטרים וקוטרה הוא 3 מטרים.
מסת הנחתת אחרי תדלוק הוא 21,350 ק"ג והיא מיועדת לשאת עד 3,000 ק"ג של מטען אל פני השטח של הירח ותוכל להנחית רוברים, גשושיות מחקר או ציוד ייעודי באתר נחיתה לקראת משימה מאוישת.
על גרסת MK2 המאוישת החלה בלו אוריג'ין לעבוד בסוף שנת 2019 במסגרת מכרז של נאס"א לפיתוח נחתת מאוישת עבור תוכנית ארטמיס.
למרות שבאפריל 2021 הסתיים המכרז עם בחירת הסטארשיפ HLS של SpaceX, במרץ 2022 הכריזה נאס"א על מכרז חדש לנחתת מאוישת נוספת ובמאי 2023 נבחרה בלו מון על ידי נאס"א לנחתת השנייה שתשמש עבור תוכנית ארטמיס.
נחתת זו מתוכנת לשאת צוות של עד ארבעה אסטרונאוטים אל פני השטח של הירח ומסוגלת לתמוך במשימה בת עד 30 ימים במתכונת שימוש חוזר שבה תוכל הנחתת לבצע נחיתות מאוישות נוספות.
לגרסת MK2 מתוכננת גם נחתת מטען אשר תוכל להנחית בין 20,000 ל-30,000 ק"ג של ציוד על פני השטח של הירח.
בלו מון הוא סרט דרמה ביוגרפי אמריקאי משנת 2025 בבימויו של ריצ'רד לינקלייטר ובכיכובם של אית'ן הוק, מרגרט קוואלי, בובי קנאבלי ואנדרו סקוט.
הסרט מתאר את הפזמונאי לורנץ הארט מהרהר אודות חייו והקריירה הדועכת שלו בליל הפתיחה של המחזמר "אוקלהומה!".
רוברט קפלו כתב את התסריט בהשראת מכתביהם של הארט ואליזבת ויילנד.
הסרט הוקרן בבכורה עולמית ב-18 בפברואר 2025 בפסטיבל הסרטים הבין-לאומי בברלין במסגרת התחרות הראשית, שם זכה בפרס דוב הכסף להופעת המשנה הטובה ביותר.
הוא עלה לאקרנים בארצות הברית ב-17 באוקטובר 2025.
בליל 31 במרץ 1943 חומק לורנץ הארט מהופעת הבכורה של המחזמר "אוקלהומה!" ומגיע למסעדת סרדי, שם מתקיימות ההכנות לחגיגות הבכורה.
"אוקלהומה!" נכתב על ידי ריצ'רד רוג'רס ואוסקר המרשטיין.
רוג'רס היה בעבר שותפו הקבוע של הארט לכתיבת פזמונים, מה שנודע כצמד "רוג'רס והארט".
הארט, אלכוהוליסט שמנסה להיגמל, משוחח עם הברמן אדי והפסנתרן מורטי.
הוא מתאר את שקיעת הקריירה שלו ומתלונן על הצלחתו הסנסציונית של "אוקלהומה!" אותו סירב לכתוב.
לטעמו המחזמר נחות וחסר ביקורת צינית וסאטירה.
הארט מפלרטט עם שליח פרחים, ומזמין אותו למסיבה גדולה שלדבריו תיערך בביתו באותו הלילה.
הוא משתף את אדי ומורטי בהתאהבותו החדשה, סטודנטית לאמנות בת 20 מאוניברסיטת ייל בשם אליזבת ויילנד.
הארט בן ה-47 חלק עם ויילנד קשר מכתבים כמה חודשים וסוף שבוע אחד, והוא מאמין שהלילה יזכה לראשונה בהתאהבותה המלאה.
הארט מזהה את הסופר אלוין ברוקס וייט בבר ומשתף אותו בסיפוריו.
הארט מספר לוייט על עכבר שחוזר שוב ושוב לדירתו ומכנה אותו "סטיוארט", מעניק בכך השראה לספר הילדים של וייט "סטיוארט ליטל".
אליזבת מגיעה למסיבה ומבקשת מהארט להציג אותה בפני רוג'רס, כך עושה גם מורטי.
רוג'רס והמרשטיין מגיעים לבר כשהם מלווים בקהל מעריצים.
ביקורות נלהבות זורמות לאורך הלילה ומתארות את "אוקלהומה!" כאחד ממחזות הזמר הטובים שנעשו.
רוג'רס מושך את הארט הצידה ומציע לו שיתוף פעולה נוסף בעיבוד מחדש של מחזמר ישן שלהם "ינקי מקונטיקט".
הארט מציג מנגד רעיון שלו למחזמר ענק שיעסוק בדמותו של מרקו פולו כשהוא שואב השראה מהתאהבותו באליזבת.
רוג'רס מתייחס בפקפוק לרעיונותיו הגרנדיוזיים של הארט, ומזכיר כי השותפות ביניהם כשלה עקב התמכרותו לאלכוהול.
הארט מספר מאוחר יותר למורטי על הצעת הנישואים שלו לאישה אחרת בה היה מאוהב, שהגיבה כי היא אוהבת אותו "לא בדרך הזו".
בהמשך הלילה מצליח הארט למשוך את אליזבת לחדר המעילים כדי לנהל שיחה אינטימית יותר.
הוא מזמין אותה למסיבה בביתו, ואליזבת מספרת לו על התאהבותה בסטודנט אחר.
היא מתארת את האופן בו שיחק הסטודנט ברגשותיה, ומצהירה בפני הארט השבור כי על אף שהסטודנט נטש אותה היא עדיין מאוהבת בו נואשות.
כאשר הארט אוזר אומץ לשאול אותה אודות רגשותיה כלפיו היא משיבה שהיא אוהבת אותו "לא בדרך הזו", ופוגעת בו עוד יותר כאשר היא מצטטת את אמה שטענה שהארט אינו נמשך לנשים.
כשהם יוצאים מהחדר מקיים הארט את הבטחתו ומציג את אליזבת בפני רוג'רס, ונחרד כאשר הוא נותן לה מספר הטלפון שלו ולוקח אותה למסיבה שלו.
הארט נותר בודד מאחור, כאשר הצוות מתחיל לסגור את הבר ומורטי מנגן את אחד מלהיטיו הגדולים "בלו מון" .
שבעה חודשים מאוחר יותר הארט קורס ברחוב מתוך שכרות ומת.
רוג'רס והמרשטיין הופכים לשותפות קבועה ולהצלחה אדירה בברודוויי.
אית'ן הוק - לורנץ הארט
מרגרט קוואלי - אליזבת ויילנד
אנדרו סקוט - ריצ'רד רוג'רס
סיימון דלייני - אוסקר המרשטיין
ג'ונה ליס - מורטי ריפקין
קיליאן סאליבן - סטיבן סונדהיים
פטריק קנדי - אלוין ברוקס וייט
אן ברוגן - פרידה הארט
דייוויד רול - ג'ורג' רוי היל
ביוני 2024 דווח כי ריצ'רד לינקלייטר מפתח סרט בשם "בלו מון" על הפזמונאי לורנץ הארט, אותו יביים וגם יפיק לצדו של ג'ון סלוס, על פי תסריט שכתב רוברט קפלו.
בהמשך החודש הוכרז על ליהוקם של אית'ן הוק לורנץ הארט, מרגרט קוואלי, אנדרו סקוט ובובי קנאבלי לתפקיד בסרט, וכי סוני פיקצ'רס רכשו את זכויות ההפצה.
זהו שיתוף הפעולה ה-11 בין לינקלייטר להוק.
צילומי הסרט העיקריים התקיימו במשך 15 ימים באולפן בדבלין, אירלנד.
באתר Rotten Tomatoes הסרט קיבל 90 אחוזי טריות המבוססים על 203 ביקורות.
באתר Metacritic עומד הסרט על ציון ממוצע משוקלל של 78 המבוסס על 43 מבקרים, נתון המצביע על הערכה 'חיובית באופן כללי'.
פרסתאריךקטגוריהעבורתוצאהמקורפרס גות'הם1 בדצמבר 2025ההופעה הראשית הטובה ביותראית'ן הוקהופעת המשנה הטובה ביותראנדרו סקוטפרס איגוד מבקרי הקולנוע האמריקאי4 בינואר 2026השחקן הטוב ביותראית'ן הוק
בְּלוֹג (מאנגלית Blog, בעברית: יוֹמַן רֶשֶׁת או רְשׁוּמוֹן) הוא חלק מאתר אינטרנט שבו נכתבות רשומות ("פוסטים") העוסקות בחוויות, חדשות, מאמרים, תמונות ועוד.
מהותו וכן תכליתו של הבלוג נקבעים על ידי יוצרי הבלוג והוא פתוח לעיונם של גולשי האינטרנט, להם לעיתים גם ניתנת היכולת להגיב כתלות בסוג הבלוג.
המילה "בלוג" היא הלחם של המילים מאנגלית: Web (רשת) ו-Log (יומן).